Каментары чытачоў да майго папярэдняга тэксту пра кананізацыю мітрапаліта Ёсіфа Сямашкі дазваляюць зрабіць дзьве высновы. Па- першае, многія каментатары сваімі пастамі паказалі, што не зусім зразумелі майго тэксту і мэты яго напісаньня. Я прывёў там некалькі малавядомых гістарычных фактаў і прапанаваў новую трактоўку некаторых гістарычных падзеяў зусім не для таго, каб заклікаць некага пераходзіць у каталіцтва ці ўніяцтва. Зусім не, крый Божа! Хай усе ходзяць у тыя храмы, куды іх вядзе іх сумленьне.